15 Desember

15 Desember is die 349ste dag van die jaar in die Gregoriaanse kalender (350ste in skrikkeljare). Daar volg nog 16 dae in die res van die jaar .
Gebeure

duimnael|Generaal Douglas MacArthur was die eerste opperbevelvoerder van die Geallieerde besettingsmag oor Japan. Die besetting het Augustus 1945 begin en is in April 1952 beëindig.
* 1124 – Teobaldo Boccapecci word gekies as Pous Celestinus II.
* 1386 – Pous Urbanus VI ontsnap uit die burg Nocera. Hy neem ses kardinale saam wat teen hom saamgesweer het, waarvan hy vyf terregstel toe hy aan land gaan.
* 1401 – Oddone Colonna (later Pous Martinus V) word administrateur van Palestina.
* 1788 – Pous Pius VI stel Etienne-Charles de Loménie de Brienne, aartsbiskop van Sens, Frankryk aan as kardinaal.
* 1828 – Pous Leo XII stel Antonio Domenico Gamberini, biskop van Orvieto en Juan Francisco Marco y Catalán, goewerneur van Rome aan as kardinale.
* 1899 – Tweede Vryheidsoorlog: Die Slag van Colenso vind plaas.
* 1916 – Eerste Wêreldoorlog: Frankryk verslaan Duitsland in die Slag van Verdun.
* 1945 – Generaal Douglas MacArthur verbied Shinto as die amptelike godsdiens in Japan.
* 1958 – Giovanni Battista Montini (later Pous Paulus VI) word kardinaal.
* 1961 – 'n Israeli-oorlogsmisdaadtribune vonnis Adolf Eichmann met die doodstraf vir sy aandeel in die Joodse volksmoord.
* 1969 – Albino Luciani (later Pous Johannes Paulus I) word patriarg van Venesië.
* 2013 – Nelson Mandela word op sy geboortedorp, Qunu, begrawe.
Geboortes

* 37 – Nero, Romeinse keiser († 68).
* 130 – Lucius Verus, Romeinse keiser († 169).
* 1832 – Alexandre Gustave Eiffel, Franse ingenieur († 1923).
* 1854 – John Daniel Kestell, Suid-Afrikaanse Bybelvertaler, skrywer en kultuurleier († 1941).
* 1859 – L. L. Zamenhof, ontwikkelaar van Esperanto († 1917).
* 1883 – Ds. Pieter Willem Bingle, predikant in 2 Gereformeerde kerke, nl. Colesberg en Venterstad. († 1923)
* 1888 – Jan Greshoff, Nederlandse digter († 1971).
* 1907 – Oscar Niemeyer, Brasiliaanse argitek († 2012).
* 1926 – Dolf Bekker, Springbokrugbyspeler († 2012).
* 1930 – B.P.J. Erasmus, Suid-Afrikaanse skrywer († 2012).
* 1948 – Cassandra Harris, Amerikaanse aktrise († 1991).
* 1953 – Randy Parton, Amerikaanse akteur († 2021).
* 1956 – Tony Leon, Suid-Afrikaanse opposisieleier.
* 1985 – Desiré Gardner, Suid-Afrikaanse aktrise.
Sterftes

* 1025 – Basilius II, keiser van die Bisantynse Ryk (* 958).
* 1263 – Koning Haakon IV van Noorweë (* 1204).
* 1675 – Johannes Vermeer, 'n Nederlandse skilder (* 1632).
* 1691 – Hendrik Adriaan van Reede tot Drakestein, krygsman en administratiewe beampte van die VOC (* 1636).
* 1811 – Johannes Theodorus van der Kemp, Nederlandse militêre offisier, dokter en sendeling van die Londense Sendinggenootskap (* 1747).
* 1912 – Sir Thomas Scanlen, eerste minister van die Kaapkolonie (* 1834).
* 1958 – Wolfgang Pauli, Oostenrykse teoretiese fisikus (* 1900).
* 1959 – Dr. Louis Viljoen Rex, predikant in die NG Kerk, aktuarius van die Sinode Hoëveld (* 1907).
* 1966 – Walt Disney, animeerder, sketskunstenaar (* 1901).
* 1991 – Wasili Zaitsef, bekende Sowjet-sluipskutter (* 1915).
* 2006 – Clay Regazzoni, Switserse motorrenjaer (* 1939).
* 2009 – Henriette Grové, Afrikaanse skrywer (* 1922).
Vakansie-, vierings- en waarnemingsdae

* Feesdag van Sint Valeriaan, wat 'n marteldood gesterf het in 457.
* Koninkryksdag (Nederland)


Kategorie:Desember